Diari Oficial de la Generalitat Valenciana


Sumari del DOGV 1558, del 05-06-1991 (1991/821424)

RESOLUCIÓ de 10 de maig de 1991, de la Secretaria General de la Conselleria de Sanitat i Consum, per la qual es delega en determinats òrgans de la Conselleria la facultat d'autorització de comissions de servei.
------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   1558

Data del DOGV
:   05-06-1991

Secció del DOGV
:   ALTRES DISPOSICIONS

Número del document
:   1991/821424


Data del document
:   10-05-1991

Organisme emissor
:   Conselleria de Sanitat i Consum

Tipus de document
:   Resolució

Anàlisi jurídica

Resolució de 10 de maig de 1991, de la Secretaria General de la Conselleria de Sanitat i Consum, per la qual es delega en determinats òrgans de la Conselleria la facultat d'autorització de comissions de serveis.  
El Decret 200/1985, de 23 de desembre, del Consell de la Generalitat Valenciana regula, amb l?Ordre de la Conselleria d'Economia i Hisenda, de 17 de febrer de 1986, les indemnitzacions per raó de servei. D'acord amb les dites normes, la facultat d'autorització de comissions de servei correspon al Secretari General, i pot ser delegada amb les limitacions que estableix l'article 2 de l?ordre referida.  
La Secretaria General de la Conselleria de Sanitat i Consum, mitjançant la Resolució de 10 d'abril de 1987, (DOGV núm. 578, data 04.05.1987), delegà l?esmentada facultat.  
Havent estat modificades les condicions, quant a estructura de la Conselleria, i en estimar convenient la modificació de determinats aspectes de l'anterior delegació, aquesta Secretaria General, en virtut de les atribucions que té conferides, resol:  
Primer  
Delegar en els Directors Generals de Planificació de l?Assistència Sanitària, de Promoció de la Salut i de Consum, i també en el Comissionat de la Comissió de coordinació de la Lluita contra la Droga i en el Director de l'Institut d'Estudis en Salut Pública, la facultat d'autoritzar comissions de servei del personal integrat en les seues respectives unitats, sense cap limitació, tret de les establertes en l'article tercer d'aquesta resolució.  
Segon  
Es delega, igualment, en els directors territorials de Sanitat i Consum la facultat d?autoritzar comissions de servei del personal integrat en les seues respectives unitats, sempre que les comissions es desenvolupen dins del seu territori al qual s'estén la seua gestió, i amb els límits establerts al segon paràgraf de l'article tercer d'aquesta resolució.  
Tercer  
No és objecte de delegació l'autorització de comissions de servei que es realitzen com a conseqüència de l?assistència del personal a cursos, congressos o a qualsevol altra activitat de tipus formatiu.  
DISPOSICIO DEROGATORIA  
Queda sense efecte la Resolució de 10 d'abril de 1987, de la Secretaria General de la Conselleria de Sanitat i Consum, per la qual es delega la facultat d'autoritzar les comissions de servei en distintes autoritats de la Conselleria.  
DISPOSICIO FINAL  
Aquesta Resolució entrarà en vigor l?endemà de la seua publicació al Diari Oficial de la Generalitat Valenciana.  
València, 10 de maig de 1991. - El Secretari General: José Luis Vera Llorens.